– Det er svært viktig at vi får så hurtig behandling av samferdselsdepartementet som mulig, slik at vi kan utvikle kollektivtrafikken videre, sier fylkesordfører Tom-Christer Nilsen (H) i en pressemelding.

For perioden 2011-2014 fikk Bergen 570 millioner kroner i belønningsmidler til å bedre kollektivtrafikken og minke biltrafikken.

De såkalte «belønningsmidlene» er penger fra staten som skal bidra til at bedre byluft og mindre kø i byområdene.

Dette var en avtale mellom Hordaland fylkeskommune, Bergen kommune og Samferdselsdepartementet.

For å sikre kontinuitet har fylkesutvalet vedtatt å sende ny søknad for perioden 2015-2018.

Den nye søknaden bygger videre på den eksisterende avtalen, tiltaksplan og Bergensprogrammet for transport, byutvikling og miljø.

Pengene skal brukes til å løse konkrete transportutfordringer. Som for eksempel å planlegge bybane, buss og sykkel, utvikle og styrke kollektivtilbudet.

En stor del av summen skal gå til å bedre fremkommeligheten for bussene på stamveien, opprustning av terminaler, knutepunkt og holdeplasser.

Det er også satt av penger til sykkel-, gange- og miljøtiltak.